Α4-0133/96

Ψήφισμα σχετικά με τα προβλήματα του αλιευτικού τομέα εντός της ζώνης NAFO

To Eυρωπαϊκό Κοινοβούλιο,

- έχοντας υπόψη την πρόταση ψηφίσματος των βουλευτών Miranda και Νovo, εξ ονόματος της Συνομοσπονδιακής Ομάδας της Ευρωπαϊκής Ενωτικής Αριστεράς/Βορειοευρωπαϊκής Πράσινης Αριστεράς σχετικά με την αλιεία του βακαλάου που διενεργεί ο πορτογαλικός στόλος (Β4-0157/95),

- έχοντας υπόψη την έκθεση της Επιτροπής Αλιείας (Α4-0133/96),

Α. λαμβάνοντας υπόψη ότι οι σχέσεις με τις τρίτες χώρες και τους διεθνείς οργανισμούς αποτελούν σημαντικό στοιχείο της κοινής αλιευτικής πολιτικής,

B. επιβεβαιώνοντας τη σπουδαιότητα που προσδίδει η Ευρωπαϊκή Ένωση στη διατήρηση των αλιευτικών αποθεμάτων στον Βορειοδυτικό Ατλαντικό,

Γ. έχοντας επίγνωση του γεγονότος ότι τα κράτη που δεν μετέχουν στην ΝΑFΟ, αλιεύουν εντός της ζώνης που ελέγχει ο ΝΑFΟ, πράγμα που δεν συμβάλλει στην ορθολογική διαχείριση των αποθεμάτων,

Δ. υποστηρίζοντας πλήρως τις διατάξεις της συμφωνίας που είχε συναφθεί το 1995 μεταξύ Καναδά και Ευρωπαϊκής Ένωσης και οι οποίες υιοθετήθηκαν σε μεταγενέστερο στάδιο από τον ΝΑFΟ,

Ε. λαμβάνοντας υπόψη ότι σκόπιμο είναι να συνεχιστεί στο πλαίσιο των διεθνών συμφωνιών η ανάπτυξη, προτύπων που θα δίνουν τη δυνατότητα να διασφαλίζεται η ορθολογική διαχείριση των αλιευτικών πόρων, η προστασία του περιβάλλοντος και η διατήρηση των εξαιρετικά ευαίσθητων ζωνών που βρίσκονται εντός των περιοχών αυτών,

ΣΤ. επισημαίνοντας τους στενούς δεσμούς που συνέδεαν πάντοτε τους λαούς της Ευρωπαϊκής Ένωσης και του Καναδά,

Ζ. επισημαίνοντας ότι οι σχέσεις στον αλιευτικό τομέα μεταξύ Καναδά και Ευρωπαϊκής Ενωσης χαρακτηρίζονται, από το 1984, από μόνιμες αντιπαραθέσεις όσον αφορά τα αλιευτικά δικαιώματα στον Ατλαντικό,

Η. έχοντας υπόψη ότι η διμερής αλιευτική συμφωνία μεταξύ της Ευρωπαϊκής Ένωσης και του Καναδά της 16ης Απριλίου 1995, μέσω της οποίας εξομαλύνθηκαν οι διαφορές για την αλιεία του μαύρου γλωσσοειδούς, παρέχει τη δυνατότητα για μια νέα στροφή στις σχέσεις μεταξύ Ευρωπαϊκής Ένωσης και Καναδά στον αλιευτικό τομέα και θα συμβάλει σημαντικά στην επίτευξη του μακροπρόθεσμου στόχου για τη βελτίωση των διεθνών μέτρων διατήρησης, όπως είχε επισημάνει και το Ευρωπαϊκό Κοινοβούλιο στο ψήφισμά του της 16ης Μαρτίου 1995[semigr ] σχετικά με την παράνομη υποψία στο αλιευτικό σκάφος «ESTAI»

((EE C 89 της 10.04.1995, σελ. 162))Θ. εκτιμώντας ότι η αποφυγή διενέξεων πρέπει να αποτελεί πρώτιστο στόχο αμφότερων των πλευρών,

Ι. λαμβάνοντας υπόψη ότι η καναδική νομοθεσία εξακολουθεί να περιλαμβάνει διατάξεις που για την Ευρωπαϊκή Ένωση θεωρούνται απαράδεκτες,

ΙΑ. υπενθυμίζοντας ότι οι πολυμερείς συμφωνίες στον αλιευτικό τομέα αποτελούν ζωτικής σημασίας στοιχείο της πολιτικής για τη διαχείριση των πόρων σε παγκόσμιο επίπεδο,

ΙΒ. λαμβάνοντας υπόψη ότι ο ΝAFO αποτελεί ένα ιδιαίτερα χρήσιμο πλαίσιο αναφοράς του οποίου το κύρος πρέπει να γίνεται σεβαστό από όλα τα συμβαλλόμενα μέρη,

ΙΓ. επισημαίνοντας ότι η σύνθεση της επιστημονικής επιτροπής του NAFO, που είναι το αρμόδιο όργανο για την προετοιμασία των αποφάσεων όσον αφορά τα ΣΕΑ και τις ποσοστώσεις, δεν είναι ισόρροπη και ότι ο αριθμός των αντιπροσώπων του Καναδά υπερβαίνει σημαντικά τον αριθμό των αντιπροσώπων των άλλων συμβαλλομένων μερών,

ΙΔ. λαμβάνοντας υπόψη ότι η σχετική ανυπαρξία επιστημονικών ερευνών από πλευράς Ευρωπαϊκής Ένωσης στη ζώνη του NAFO, έχει ως αποτέλεσμα την εξάρτηση από τις πληροφορίες που παρέχουν τα άλλα συμβαλλόμενα μέρη,

ΙΕ. λαμβάνοντας υπόψη ότι οι εκτεταμένοι έλεγχοι και το κόστος τους για τον ευρωπαϊκό στόλο θα πρέπει να θεωρηθούν ως το τίμημα για τα υπό εξαφάνιση ιχθυαποθέματα,

ΙΣΤ. υπενθυμίζοντας ότι η διμερής αλιευτική συμφωνία μεταξύ ΕΕ και Καναδά, που συνήφθη το 1992, δεν έχει ακόμη κυρωθεί από τον Καναδά,

ΙΖ. λαμβάνοντας υπόψη ότι η πρόσβαση στα καναδικά λιμάνια εξακολουθεί να είναι απαγορευμένη στα σκάφη της Ένωσης με βάση ένα νόμο που απαγορεύει την πρόσβαση στα λιμάνια σκαφών χωρών που δεν συνεργάζονται ορθώς στο πλαίσιο του NAFO,

ΙΗ. επισημαίνοντας ότι η πλειοψηφία εντός της επιτροπής αλιείας του NAFO συχνά επιτυγχάνεται με βάση πολιτικές συγγένειες και όχι σε άμεση σχέση με τα συμφέροντα των ψαροτόπων και με μέριμνα όσον αφορά την διαχείριση των πόρων,

ΙΘ. εκτιμώντας ότι το ισχύον σύστημα ψηφοφορίας, μία ψήφος για κάθε συμβαλλόμενο μέρος, δεν είναι ικανοποιητικό για την Ένωση,

Κ. λαμβάνοντας υπόψη ότι το σχέδιο συμφωνίας που εγκρίθηκε στις 4 Αυγούστου 1995 στη Νέα Υόρκη σχετικά με τη διατήρηση και τη διαχείριση των επικαλυπτόμενων αποθεμάτων και των αποθεμάτων των εξαιρετικά μεταναστευτικών ιχθύων, αποτελεί σημαντική πρόοδο και πρέπει να κυρωθεί από την Ευρωπαϊκή Ένωση το συντομότερο δυνατό,

ΚΑ. διαπιστώνοντας ότι η διαδικασία ένστασης που εφάρμοζαν κατά το παρελθόν όλα τα συμβαλλόμενα μέρη, και βάσει της οποίας ένα αποφασισθέν μέτρο διατήρησης και διαχείρισης των πόρων δεν είναι δεσμευτικό για το ενδιαφερόμενο μέρος εάν εντός 60 ημερών υποβάλει σχετική ένσταση, αποτελεί τη βασική αιτία για τη δραματική μείωση των αποθεμάτων βύθειων ειδών, καθώς και ότι η συμφωνία των Ηνωμένων Εθνών για τη διατήρηση και διαχείριση των αλληλεπικαλυπτόμενων αποθεμάτων και των ιδιαίτερα μεταναστευτικών ειδών υποχρεώνει τα παράκτια κράτη και τα κράτη που δραστηριοποιούνται στην αλιεία ανοικτής θαλάσσης να συνεργάζονται για τον καθορισμό μέτρων διατήρησης και διαχείρισης,

1. φρονεί ότι η Ένωση πρέπει να επανεξετάσει την εκπροσώπησή της στα διάφορα όργανα του NAFO και να ορίσει αντιπροσώπους σε επίπεδο αντίστοιχο με αυτό των άλλων αντιπροσωπειών[semigr ]

2. καλεί την Επιτροπή να τηρήσει όλες τις συστάσεις της επιστημονικής επιτροπής της ΝΑFΟ[semigr ]

3. προτρέπει την Επιτροπή να καταβάλει κάθε δυνατή προσπάθεια, σε συνεργασία με άλλα μέλη του ΝΑFΟ, ούτως ώστε να προτρέψει τα κράτη που δεν μετέχουν στο ΝΑFΟ να ενταχθούν το συντομότερο δυνατό στον οργανισμό αυτόν[semigr ]

4. θεωρεί, κατά συνέπεια, ότι η Ευρωπαϊκή Ένωση θα πρέπει να μεριμνά ώστε να αξιοποιηθεί καλύτερα η επιστημονική διάσταση των αντιπροσώπων της Ευρωπαϊκής Ένωσης[semigr ]

5. χαιρετίζει τη διμερή αλιευτική συμφωνία της 16ης Απριλίου 1995 μεταξύ της ΕΕ και του Καναδά, ως σημαντική συμφωνία για τη βελτίωση της διατήρησης των αποθεμάτων μέσω της ανάπτυξης νέων μεθόδων για την παρακολούθηση των μέτρων διαχείρισης που λαμβάνονται στο πλαίσιο του NAFO, όπως το σύστημα δορυφορικού εντοπισμού και το πρόγραμμα παρατηρητών[semigr ]

6. επαναδιατυπώνει το αίτημά της προς τις καναδικές αρχές να κυρώσουν χωρίς καθυστέρηση την διμερή συμφωνία προκειμένου να αποκατασταθούν οι σχέσεις μεταξύ της Ευρωπαϊκής Ένωσης και του Καναδά στον τομέα αυτό[semigr ]

7. ζητεί από τις καναδικές αρχές να άρουν την απαγόρευση που δεν επιτρέπει την πρόσβαση κοινοτικών σκαφών στους καναδικούς λιμένες[semigr ]

8. καλεί την Επιτροπή να επανεξετάσει την πολιτική της δράση προκειμένου να διασφαλίσει τη μόνιμη υποστήριξη άλλων κρατών με τις οποίες η Ένωση διατηρεί σημαντικές εμπορικές σχέσεις, όπως για παράδειγμα η Νορβηγία, και να εκπονήσει με τις χώρες αυτές μία κοινή στρατηγική στο πλαίσιο του NAFO[semigr ]

9. εκφράζει την ανησυχία του για το γεγονός ότι ο προβληματισμός που διατυπώνεται όσον αφορά τα θαλάσσια θηλαστικά κινδυνεύει να δημιουργήσει ιδιαίτερες σχέσεις μεταξύ των χωρών που επηρεάζονται άμεσα από το πρόβλημα αυτό και είναι της άποψης ότι μία διαφορετική στάση στον τομέα αυτό δεν θα πρέπει να επηρεάζει τη λειτουργία του NAFO και θα πρέπει να επιλυθεί στο πλαίσιο άλλων οργανισμών[semigr ]

10. καλεί την Επιτροπή να επανεξετάσει το σύστημα ψηφοφορίας εντός των διεθνών οργανισμών στον τομέα της αλιείας, προτείνοντας η Ευρωπαϊκή Ένωση να μπορεί να διαθέτει αριθμό ψήφων αντίστοιχο του αριθμού των κρατών μελών που έχουν συμφέρον στα ενδεχόμενα αλιευτικά πεδία[semigr ]

11. καλεί την Επιτροπή και τα κράτη μέλη της Ένωσης να επενδύσουν περισσότερο στις επιστημονικές έρευνες για την κατάσταση των αποθεμάτων και σε επιλεκτικότερες μεθόδους αλίευσης στη ζώνη που ελέγχει ο ΝΑFΟ[semigr ]

12. καλεί την Επιτροπή να προασπίσει καλύτερα τις αλιευτικές δυνατότητες του κοινοτικού στόλου, ειδικότερα όσον αφορά τις ποσοστώσεις του βακαλάου και του μαύρου γλωσσοειδούς και καλεί υπό το πρίσμα αυτό, να ζητήσει αναστολή του μηδενικού ΣΕΑ που ορίσθηκε για τον βακαλάο στη ζώνη ΣΝΟ λόγω έλλειψης επιστημονικής αιτιολόγησης αυτού του μέτρου[semigr ]

13. καλεί τα συμβαλλόμενα στο NAFO μέρη να διασφαλίσουν την διατήρηση και την βέλτιστη διαχείριση των επικαλυπτομένων και μεγάλων μεταναστευτικών ιχθύων στη ζώνη του NAFO[semigr ]

14. ζητεί από την Επιτροπή, στο πλαίσιο του Συμβουλίου του ΝAFO, να ενεργήσει ώστε η δυνατότητα ένστασης έναντι ληφθέντων μέτρων διατήρησης και διαχείρισης (άρθρο XII της Συμφωνίας του Οργανισμού Αλιείας του Βορειοδυτικού Ατλαντικού (NAFO)) να μην μπορεί πλέον να εφαρμοσθεί και ώστε όλες οι αποφάσεις που λαμβάνονται με πλειοψηφία να αναγνωρίζονται ως νομικώς δεσμευτικές από όλα τα μέλη του NAFO[semigr ]

15. καλεί την Επιτροπή και τα κράτη μέλη της Ένωσης να θέσουν το ταχύτερο δυνατό τέρμα στις διαφορές απόψεων νομικού χαρακτήρα όσον αφορά την υπογραφή της συμφωνίας των Ηνωμένων Εθνών για τη διατήρηση και διαχείριση των επικαλυπτομένων αποθεμάτων και των αποθεμάτων μεγάλων μεταναστευτικών ειδών, ούτως ώστε να αρθούν όλα τα εμπόδια που δεν επιτρέπουν την προσχώρηση της ΕΕ στη συμφωνία[semigr ]

16. αναθέτει στον Πρόεδρό του να διαβιβάσει το παρόν ψήφισμα στο Συμβούλιο και την Επιτροπή στις κυβερνήσεις των κρατών μελών καθώς και την κυβέρνηση του Καναδά και την Γραμματεία του NAFO.